hotchpotch/miracl-hf-unified huggingface dataset:
โปรวินเชียลลีก ฤดูกาล 2542/43
โปรวินเชียลลีก ฤดูกาล 2542/43 เป็นการแข่งขัน โปรลีก ครั้งแรก โดยประกอบด้วย 12 จังหวัดมาร่วมทำการแข่งขัน ซึ่งเป็นโครงการลีกอาชีพนำร่องของ สมาคมฟุตบอลแห่งประเทศไทย ในพระบรมราชูปถัมภ์ โดยเชิญทีมจากจังหวัดต่างๆที่ได้รับการคัดสรรมาเตะแบบลีกโดยจัดการแข่งขันอย่างเป็นทางการภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์
เนื่องด้วยความนิยมในฟุตบอลลีกของไทยในเวลานั้น กระจายแค่อยู่ในวงจำกัดเพียงใน กรุงเทพมหานคร (ในปกติ ไทยลีก จะแข่งขันในสนามเป็นกลางหรือสนามเหย้าซึ่งส่วนใหญ่ ที่ตั้งจะอยู่ในเขตกรุงเทพฯและปริมณฑล) ทำให้มีความพยายามที่จะส่งเสริมฟุตบอลลีกให้มีความนิยมในเขตภูมิภาคมากขึ้น ทำให้ในปี พ.ศ. 2542 จึงได้จัดการแข่งขันฟุตบอลลีกอาชีพขึ้น โดย จุรินทร์ ลักษณวิศิษฎ์ รัฐมนตรีประจำสำนักนายกรัฐมนตรี (ในขณะนั้น) ซึ่งมีหน้าที่กำกับดูแล การกีฬาแห่งประเทศไทย ได้ประสานงานกับทาง สมาคมฟุตบอลแห่งประเทศไทย ในพระบรมราชูปถัมภ์ ในการจัดการแข่งขันฟุตบอลลีกอาชีพระดับภูมิภาค โดยใช้ชื่อว่า โปรวินเชียลลีก โดยมี วรวีร์ มะกูดี ซึ่งเป็นเลขาธิการสมาคมฟุตบอลแห่งประเทศไทยฯ (ในขณะนั้น) ร่วมมือกัน โดยการแข่งขันนี้ เป็นโครงการลีกอาชีพนำร่องของ สมาคมฟุตบอลแห่งประเทศไทยฯ โดยเชิญสมาคมกีฬาจังหวัดต่างๆที่ได้รับการคัดสรร มาเข้าร่วมแข่งขันในระบบลีก
สำหรับระบบการแข่งขันนั้น จะประกอบด้วย 12 สมาคมกีฬาจังหวัดที่ได้รับเชิญมาแข่งขัน 3 ฤดูกาลแรกจะไม่มีการตกชั้นแต่อยางใด โดยที่จังหวัดที่ชนะเลิศการแข่งขันจะได้รับเงินรางวัล 1 ล้านบาท รองชนะเลิศได้ 5 แสนบาท ละอันดับที่ 3 ได้เงินรางวัล 2 แสนบาท โดนเริ่มทำการแข่งขันตั้งแต่วันที่ 7 พฤศจิกายน 2542 ถึง วันที่ 8 เมษายน 2543
โดยฝ่ายจัดการแข่งขันฯ ได้คัดเลือกสมาคมกีฬาจังหวัดต่างๆแต่ละภาค มาร่วมแข่งขันโดยแบ่งตามภูมิภาคดังนี้:
"สิ้นสุด ณ วันที่ 8 เมษายน 2543"
19 ประตู
17 ประตู
16 ประตู
14 ประตู
12 ประตู
11 ประตู
10 ประตู
10 ประตู
เส้นขนานที่ 30 องศาใต้
เส้นขนานที่ 30 องศาใต้ คือวงกลมละติจูดที่ 30 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
ที่ละติจูดนี้ ดวงอาทิตย์จะมองเห็นได้เป็นเวลา 14 ชั่วโมง 5 นาที ในระหว่างครีษมายัน และ 10 ชั่วโมง 13 นาที ในระหว่างเหมายัน ซึ่งดวงอาทิตย์ทำมุมกับขอบฟ้า 83.83 องศาในวันที่ 21 ธันวาคม และ 36.17 องศาในวันที่ 21 มิถุนายน
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 30° ใต้ลากผ่านพื้นที่ดังนี้:
โช ยุน-ฮี
โช ยุน-ฮี ( , เกิด 13 ตุลาคม พ.ศ. 2525) นักแสดงชาวเกาหลีใต้เป็นที่รู้จักจากละครซีรีส์เรื่อง "ตำราลักษณ์ ลิขิตบัลลังก์"
โช ยุน-ฮีได้จัดพิธีแต่งงานแบบเงียบ ๆ กับ อี ดง-ก็อน พระเอกชื่อดังที่พบรักกันในกองละครเรื่อง "Laurel Tree Tailors" ทางช่อง KBS2 เมื่อ พ.ศ. 2559 ภายหลังจากที่อี ดง-ก็อนแยกทางกับ พัก จี-ย็อน แฟนสาวรุ่นน้องและสมาชิกวงเกิร์ลกรุ๊ปชื่อดังอย่าง ที-อารา ได้ไม่นานและได้มีการจดทะเบียนสมรสเมื่อวันที่ 2 พฤษภาคม พ.ศ. 2560 พร้อมกันนี้ทางอี ดง-ก็อนยังได้ประกาศข่าวดีอีกว่าโช ยุน-ฮีกำลังตั้งครรภ์ลูกคนแรกของพวกเขา โดยอีดง-ก็อนและโช ยุน-ฮีได้จัดพิธีฉลองมงคลสมรสแบบเป็นการส่วนตัวเมื่อวันที่ 29 กันยายน พ.ศ. 2560 และเธอได้ให้กำเนิดบุตรสาว อีโรอา เมื่อวันที่ 14 ธันวาคม ปีเดียวกัน
เส้นขนานที่ 20 องศาใต้
เส้นขนานที่ 20 องศาใต้ คือวงกลมละติจูดที่ 20 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 20° ใต้ลากผ่านพื้นที่ดังนี้:
โปรวินเชียลลีก ฤดูกาล 2543/44
โปรวินเชียลลีก ฤดูกาล 2543/44 เป็นการแข่งขัน โปรลีก ครั้งที่ 2 โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์
โดยฝ่ายจัดการแข่งขันฯ ได้คัดเลือกสมาคมกีฬาจังหวัดต่างๆแต่ละภาค มาร่วมแข่งขันโดยแบ่งตามภูมิภาคดังนี้:
18 ประตู
14 ประตู
13 ประตู
11 ประตู
10 ประตู
9 ประตู
8 ประตู
ดาวีชี
ดาวีชี (; ) เป็นศิลปินดูโอแนวป็อปและบัลลาดจากประเทศเกาหลีใต้ ก่อตั้งโดยคอร์คอนเทนส์มีเดีย ในปี ค.ศ. 2008 และปัจจุบันเซ็นสัญญาอยู่สังกัดซีเจ อีแอนด์เอ็ม สมาชิกประกอบไปด้วยอี แฮ-รี และคัง มิน-กย็อง ชื่อวง "ดาวีชี " มาจากภาษาเกาหลีแปลว่า "เปล่งประกายเหนือทุกสิ่ง"
ดาวีชีปล่อยสตูดิโออัลบั้มมาแล้วสองอัลบั้ม ได้แก่ "แอมมารานท์" และ "มิสทิกบัลลาด" กับอีกหกเอกซ์เทนเดดเพลย์ และร้องเพลงประกอบละครหลายเรื่อง เช่น เพลง "อิตส์โอเคแดตส์เลิฟ" ประกอบละคร "ถ้ารักกัน มันก็โอเค" (2014) และเพลง "ดิสเลิฟ" ประกอบละคร "ชีวิตเพื่อชาติ รักนี้เพื่อเธอ" (2016) ดูโอได้รับรางวัลศิลปินหญิงหน้าใหม่ยอดเยี่ยมจากเพลง "ไอเลิฟยูอีเวนโทวไอเฮตยู" ในงานเอ็มเน็ตเอเชียนมิวสิกอะวอดส์ ปี ค.ศ. 2008
โปรวินเชียลลีก ฤดูกาล 2545
โปรวินเชียลลีก ฤดูกาล 2545 เป็นการแข่งขัน โปรลีก ครั้งที่ 3 โดยประกอบด้วย 12 จังหวัดมาร่วมทำการแข่งขัน โดยในปีนี้ ฝ่ายจัดการแข่งขันได้แบ่งการแข่งขันเป็นสองรอบ โดยรอบแรกคัดเลือก สามอันดับแรกของสายบนและล่างของประเทศ มาแข่งรอบที่สองเพื่อหาจังหวัดที่ชนะเลิศการแข่งขันประจำฤดูกาล
ในฤดูกาลนี้ ทางฝ่ายจัดการแข่งขันได้ปรับรูปแบบการแข่งขันใหม่ โดยจะการแข่งขันออกเป็น 2 รอบ โดยรอบแรกแบ่งการแข่งขันออกเป็น 2 กลุ่ม กลุ่มละ 6 ทีม แบ่งตามโซนบนและโซนล่างของประเทศ โดยโซนบนของประเทศ จะประกอบด้วย ทีมจังหวัดในภาคเหนือ ภาคตะวันออกเฉียงเหนือ และ ภาคตะวันออก ส่วนโซนล่างของประเทศ จะประกอบด้วย ทีมในจังหวัดภาคกลาง และภาคใต้ เพื่อให้สะดวกในการเดินทางแข่งขัน โดยที่รอบสุดท้าย จะนำลำดับทีมจังหวัดที่จบอันดับ 1-3 ของทั้ง 2 โซนมาแข่งขันเพื่อหาทีมจังหวัดชนะเลิศ
โดยฝ่ายจัดการแข่งขันฯ ได้จัดทีมจังหวัดต่างๆ ออกเป็นสองโซน ดังนี้:
22 ประตู
13 ประตู
12 ประตู
10 ประตู
9 ประตู
8 ประตู
5 ประตู
เจ้าหญิงเทชิ
เจ้าหญิงเทชิ ( , 15 สิงหาคม พ.ศ. 1556 – 3 กุมภาพันธ์ พ.ศ. 1637) หรือ เจ้าหญิงซะดะโกะ เป็นที่รู้จักในนาม โยเมมงอิง จักรพรรดินีแห่งจักรพรรดิญี่ปุ่นโดยพระนางเป็นจักรพรรดินีลำดับที่ 1 หรือ โคโง ใน จักรพรรดิโกะ-ซุซะกุ และเป็นพระราชมารดาของ จักรพรรดิโกะ-ซังโจ โดยพระนางเป็นพระราชธิดาองค์ที่ 3 ใน จักรพรรดิซังโจ
เมื่อจักรพรรดิโกะ-ซุซะกุพระราชสวามีเสด็จสวรรคตพระนางได้ออกผนวชเป็นชีโดยได้รับฉายาทางธรรมว่าโยเมมงอิงกระทั่งสิ้นพระชนม์เมื่อวันที่ 3 กุมภาพันธ์ พ.ศ. 1637 ขณะมีพระชนมายุได้ 80 พรรษา
โปรวินเชียลลีก ฤดูกาล 2546
โปรวินเชียลลีก ฤดูกาล 2546 เป็นการแข่งขัน โปรลีก โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย อย่างเต็มตัว โดยกลับมาใช้ระบบลีกอีกครั้ง และ เป็นครั้งแรกที่มีการตกชั้น-เลื่อนชั้น
ในฤดูกาลนี้ ทาง การกีฬาแห่งประเทศไทย ได้เข้ามาจัดการแข่งขันอย่างเต็มตัว โดยที่ฝ่ายจัดการแข่งขันได้ปรับรูปแบบการแข่งขันโดยกลับมาใช้ระบบลีกอีกครั้ง รวมไปถึงการกำหนดชื่อของทีมจังหวัดให้ดูเป็นสากลมากขึ้น และอีกตั้งยังเป็นปีแรกที่มีการเลื่อนชั้น-ตกชั้นโดย ทีมจังหวัดสองอันดับสุดท้ายจะตกชั้นไปเล่นใน โปรลีก 2 ฤดูกาลถัดไป
เนื่องจากทาง การกีฬาแห่งประเทศไทย ได้กำหนดชื่อและตราสัญลักษณ์ทีมจังหวัด โดยจะมีฉายาต่อท้ายซื่อทีมจังหวัด ดังนี้:32 ประตู
20 ประตู
19 ประตู
15 ประตู
12 ประตู
11 ประตู
9 ประตู
8 ประตู
7 ประตู
Water Boyy the Series
Water Boyy the Series เป็นรายการโทรทัศน์ประเภทละครชุด กำกับซีรีส์โดย ราชิต กุศลคูณสิริ ออกอากาศทุกวันอาทิตย์ เริ่มตอนแรกวันที่ 9 เมษายน พ.ศ. 2560-9 กรกฎาคม พ.ศ. 2560 ออกอากาศทุกวันอาทิตย์ เวลา 17:00 น.-18:00 น. ทางช่อง จีเอ็มเอ็ม 25 และรีรันเวลา 19:00 น. ทางแอพลิเคชันไลน์ทีวี
เมื่อ ว่าน (ศนันธฉัตร ธนพัฒน์พิศาล) กรรมการองค์กรนักศึกษาเล็กพริกขี้หนู เปิดศึกท้าชนกับแก๊งหนุ่มชมรมว่ายน้ำ ที่นำทีมโดยกัปตันอย่าง หวาย (พิรพัฒน์ วัฒนเศรษสิริ) ร่วมด้วยสมาชิกในชมรมอย่าง ป่าน (ชาราฎา อิมราพร) พุธ (วีรยุทธ จันทร์สุข) ซัง (กฤตนัย อาสาฬห์ประกิต) กล้วย (ธนัชชัย วิจิตรวงศ์ทอง) ที่ไม่เคยสร้างผลงานใดๆ ให้กับมหาวิทยาลัยเลยในสายตาของ ว่าน และในระหว่างที่ว่านกำลังรวบรวมข้อมูล เพื่อล้มชมรมว่ายน้ำ ก็ทำให้เธอได้เจอกับ มิน (ชัชชวิศ เตชะรักษ์พงศ์) นักวิ่งฝีเท้าดีของมหาลัยที่อยู่ในช่วงพักพื้นจากอาการบาดเจ็บ มิน ได้ออกตัวช่วยเหลือชมรมว่ายน้ำจากการราวีของ ว่าน ในครั้งนี้ จนทำให้เป็นไม้เบื่อไม้เมากับ ว่าน เจอกันก็ฟัดกันทุกที ในขณะที่ ป่าน ทอมหน้าสวยสมาชิกหญิงหนึ่งเดียวของชมรมว่ายน้ำเกิดอกหักช้ำรัก แต่พอได้เจอกับ น้ำแข็ง (อภิชญา แซ่จัง) สาวแบ๊วรุ่นน้องที่ตามจีบ ฟ้า (ณวัชร์ พุ่มโพธิงาม) สมาชิกใหม่ของชมรมว่ายน้ำแต่เป็นโรคกลัวน้ำ ป่าน จึงวางแผนให้ ฟ้า ช่วยทำให้ น้ำแข็ง สนใจตัวเอง อาโป (ฐิติภูมิ เตชะอภัยคุณ) อีกหนึ่งสมาชิกใหม่ของชมรมว่ายน้ำที่มี โค้ชธีร์ (ดอม เหตะกูล) อดีตนักกีฬาว่ายน้ำทีมชาติเป็นฮีโร่ในดวงใจมาตลอด อาโป ฝันว่าอยากทำให้ได้แบบที่ โค้ชธีร์ เคยทำ แต่การมาที่ชมรมของ อาโป ในครั้งนี้ ทำให้เค้ารู้ว่า โค้ชธีร์ ในชีวิตจริงมีบาดแผลบางอย่างในชีวิต ซึ่งทำให้ หวาย ลูกชายของเขาพยายามตีตัวออกห่าง ซึ่ง อาโป เองคือรูมเมทคนใหม่ของ หวาย ที่จะมาเปลี่ยนแปลงชีวิต หวาย ไปตลอดกาล นี่คือเรื่องราวของวัยรุ่นพลังแห่งความรักการต่อสู้แข่งขันและมิตรภาพที่งดงาม
เจ้านายวัยกระเตาะ
เจ้านายวัยกระเตาะ เป็นละครโทรทัศน์แนวดราม่า-โรแมนติก-คอมเมดี้ บทประพันธ์ บุตรรัตน์ บุตรพรหม บทโทรทัศน์โดย บุตรรัตน์ บุตรพรหม กำกับการแสดงโดย กฤษณ์ ศุกระมงคล ผลิตโดย บริษัท โนพร็อบเล็ม จำกัด ออกอากาศทุกวันศุกร์–อาทิตย์ เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย สราวุฒิ มาตรทอง, อุษามณี ไวทยานนท์, ดอม เหตระกูล, จันจิรา จูแจ้ง และนักแสดงชั้นนำอีกมากมาย เริ่มตอนแรกวันที่ 19 ตุลาคม พ.ศ. 2546–16 พฤศจิกายน พ.ศ. 2546
รูบี ไรอ็อตต์
ดอรี แพร็ง (Dori Prange) เกิด เป็นนักมวยปล้ำอาชีพและผู้จัดการชาวอเมริกันที่ปัจจุบันเซ็นสัญญากับWWE ภายใต้ชื่อ รูบี ไรอ็อตต์ (Ruby Riott) เปิดตัวในค่ายพัฒนาทักษะ NXT
เธอเคยใช้นาม ไฮดี เลิฟเลซ (Heidi Lovelace) ปล้ำในสมาคมอิสระ Chikara, Shimmer Women Athletes, Shine Wrestling, Ohio Valley Wrestling (OVW) และWorld Wonder Ring Stardom
เจ้าจอมมารดานุ้ยใหญ่ ในรัชกาลที่ 1
เจ้าจอมมารดานุ้ยใหญ่ เป็นพระสนมเอกในพระบาทสมเด็จพระพุทธยอดฟ้าจุฬาโลกมหาราช และเป็นพระชนนีในสมเด็จพระบวรราชเจ้ามหาศักดิพลเสพ กรมพระราชวังบวรสถานมงคลในรัชกาลพระบาทสมเด็จพระนั่งเกล้าเจ้าอยู่หัว
เจ้าจอมมารดานุ้ยใหญ่ เป็นธิดาของเจ้าพระยาสุธรรมมนตรี (พัฒน์ ณ นคร)และท่านผู้หญิงนวล สุธรรมมนตรี (ทูลกระหม่อมหญิงใหญ่เมืองนคร) บิดามีฐานะเป็นหม่อมเจ้าในกรมหมื่นอินทรพิทักษ์พระราชโอรสในสมเด็จพระที่นั่งสุริยาศน์อัมรินทร์รัชกาลที่ 33 แห่งกรุงศรีอยุธยา มารดาเดิมมีนามว่าเจ้าหญิงชุ่ม เป็นธิดาพระเจ้านครศรีธรรมราช (หนู) กับท่านผู้หญิงทองเหนี่ยว มีพี่น้องร่วมบิดามารดา 2 คน ได้แก่
ท่านเกิดในพระราชวังบวรเมืองนครศรีธรรมราชในระหว่างที่กรุงศรีอยุธยาเสียแก่พม่า เมืองนครศรีธรรมราชตั้งตนเป็นอิสระ พระเจ้านครศรีธรรมราช (หนู) ตั้งตนขึ้นเป็นกษัตริย์ และได้แต่งตั้งพระมหาอุปราช (พัฒน์) เป็นวังหน้า เรียกกันว่า ""วังหน้าเมืองนคร"" ช่วงที่ท่านเกิดท่านจึงมีสถานะเป็นเจ้า ต่อมาหลังสมเด็จพระเจ้ากรุงธนบุรีทรงยึดเมืองนครศรีธรรมราชได้ก็ทรงโปรดให้เป็นประเทศราช
พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า ""อย่าเสียใจนักเลย จะให้น้องสาวไปแทนที่จะได้เลี้ยงลูก"" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า ""ได้ลั่นวาจายกให้แล้ว จงส่งตัวออกไปเถิด"" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช เจ้าจอมปรางก็เลี้ยงดูธิดาทั้ง 2 ด้วยความทะนุถนอม
เมื่อพระบาทสมเด็จพระพุทธยอดฟ้าจุฬาโลกมหาราช เสด็จขึ้นเถลิงถวัลย์ราชสมบัติ พระมหาอุปราช (พัฒน์) ได้รับการแต้งตั้งเป็นเจ้าพระยานครศรีธรรมราช ท่านได้ถวายธิดาคนใหญ่เป็นพระสนมในพระบาทสมเด็จพระพุทธยอดฟ้าจุฬาโลกมหาราช และธิดาคนเล็กเป็นพระสนมในสมเด็จพระบวรราชเจ้ามหาสุรสิงหนาท เจ้าจอมมารดานุ้ยใหญ่ มีพระราชโอรส 1 พระองค์คือ
หลังกรมหมื่นศักดิพลเสพ ทรงได้รับพระราชทานอุปราชาภิเษกแล้ว เจ้าจอมมารดานุ้ยใหญ่ ได้ย้ายไปประทับที่พระตำหนักในพระราชวังบวร ชาวพระราชวังบวรขนานนามว่า ""เจ้าคุณพระชนนี"" ในพระราชหัตถเลขาพระบาทสมเด็จพระจอมเกล้าเจ้าอยู่หัวที่ทรงมีไปถึงพระองค์เจ้าปัทมราช ทรงตรัสเรียกเจ้าจอมมารดานุ้ยใหญ่ว่า ""เจ้าป้าของหม่อมฉัน""
เจ้าจอมมารดานุ้ยใหญ่ถึงแก่อนิจกรรมเมื่อพ.ศ. 2370 พระราชทานเพลิงศพ ณ วัดสระเกศ เมื่อวันที่ 5 พฤษภาคม พ.ศ. 2370 พระบาทสมเด็จพระนั่งเกล้าเจ้าอยู่หัวทรงพระราชทานพระโกศกุดั่นน้อย เนื่องด้วยเป็นพระชนนีในกรมพระราชวังบวรสถานมงคล อัฐิเดิมเก็บไว้ที่พระราชวังบวรสถานมงคล ภายหลังจากสมเด็จพระบวรราชเจ้ามหาศักดิพลเสพสวรรคตแล้ว พระเจ้าราชวรวงศ์เธอ พระองค์เจ้าปัทมราชเชิญไปไว้ ณ วัดท่าโพธิ์วรวิหาร ร่วมกับเจ้าพระยาสุธรรมมนตรี (พัฒน์ ณ นคร) ท่านผู้หญิงนวล สุธรรมมนตรี และเจ้าจอมมารดานุ้ยเล็ก
เสน่หา Diary
เสน่หา Diary เป็นละครชุดที่นำเสนอความรักความเสน่หาที่เกิดขึ้นในหลากหลายรูปแบบที่แตกต่างกัน โดยเป็นอีกหนึ่งในโครงการละครของช่องวัน โดย ถกลเกียรติ วีรวรรณ ละครชุดดังกล่าวมีจำนวนสามตอน ได้แก่ กับดักเสน่หา นำแสดงโดย พิยดา จุฑารัตนกุล และ ณวัฒน์ กุลรัตนรักษ์ บ่วงเสน่หา นำแสดงโดย ภูธเนศ หงษ์มานพ ศิรพันธ์ วัฒนจินดา และ แสบเสน่หา นำแสดงโดย ธนทัต ชัยอรรถ และ หนึ่งธิดา โสภณ
ก่อนหน้านี้ ละครชุดดังกล่าวเคยใช้ชื่อโครงการอย่างไม่เป็นทางการว่า พิศวาสเดอะซีรีส์ โดยห้อยคำว่า "พิศวาส" ท้ายชื่อตอน ก่อนปรับเปลี่ยนเป็น พิศวาส Diary และ เสน่หา Diary ที่เป็นชื่อสุดท้ายตามลำดับ
ละครชุด เสน่หา Diary ออกอากาศทางสถานีโทรทัศน์ช่องวัน ทุกวันจันทร์-อังคาร เวลา 20:30 - 21:50 น. และตั้งแต่วันที่ 5 มิถุนายน 2560 ออกอากาศในเวลา 20:30 - 22:00 น.และตั้งแต่วันที่ 8 สิงหาคม 2560 ออกอากาศในเวลา 20:15 - 21:45 น.
ฟาโรห์อเมเนมเฮตที่ 6
ฟาโรห์อเมเนมเฮตที่ 6 เป็นฟาโรห์ของอียิปต์ในช่วงต้นของการปกครองราชวงศ์สิบสามในช่วงครึ่งแรกของศตวรรษที่ 18 ก่อนคริสต์ศักราช ในช่วงเวลาที่เรียกว่าปลายอาณาจักรกลางหรือต้นยุคกลางที่สอง ฟาโรห์อเมเนมเฮตที่ 6 ครองราชย์ได้เพียงระยะเวลาสั้น ๆ ประมาณ 3 ปีหรือสั้นกว่า เขาเป็นคนมีส่วนร่วมด้วยสิ่งประดิษฐ์ร่วมสมัยบางอย่างและมีการระบุไว้ในสองรายการที่แตกต่างกัน
ฟาโรห์เนบนูนิ
ฟาโรห์เนบนูนิ (หรือ เนบนุน และ เนบเนนนู) เป็นฟาโรห์ที่มีส่วนร่วมในระดับต่ำในช่วงต้นของราชวงศ์ที่ 13 ในช่วงระยะเวลาขั้นกลางที่สอง อ้างอิงจากนักไอยคุปต์วิทยา ดาร์เรล เบเกอร์และ Kim Ryholt, ฟาโรห์เนบนูนิ เป็นผู้ปกครองที่เก้าของราชวงศ์ 13 หรือ Jürgen von Beckerath และ Detlef Franke เห็นเขาเป็นกษัตริย์ที่แปดของราชวงศ์
ฟาโรห์เซเฮเทปอิบเร
ฟาโรห์เซเฮเทปอิบเร (หรือ เซโฮเทปอิบเรที่ 1 หรือ เซเฮเทปอิบเรที่ 2 ขึ้นอยู่กับนักวิชาการ) เป็นฟาโรห์อียิปต์ของราชวงศ์ที่ 13 ในช่วงต้นช่วงกลางที่สอง พระองค์อาจจะเป็นฟาโรห์พระองค์ที่ ห้า หรือ สิบ แห่งราชวงศ์ที่ 13
ฟาโรห์เซวัดจ์คาเร
ฟาโรห์เซวัดจ์คาเร เป็นฟาโรห์อียิปต์ของราชวงศ์ที่ 13 ในช่วงระยะเวลากลางที่สอง ตามที่นักไอยคุปต์วิทยา Kim Ryholt และดาร์เรล เบเกอร์ เขาเป็นผู้ปกครองที่สิบเอ็ดของราชวงศ์ครองราชย์ในช่วงเวลาสั้นในปี 1781 ปีก่อนคริสตกาล หรือโทมัส ไนเดอร์ Detlef Franke และ Jürgen von Beckerath เห็นเขาเป็นราชาแห่งราชวงศ์ที่สิบเอ็ดแห่งราชวงศ์ที่ 13 ด้วยการวางรัชสมัยของพระองค์ไว้ที่ชไนเดอร์ในปี 1737 ปีก่อนคริสตกาล
ฟาโรห์เนบเจมอิบเร
ฟาโรห์เนบเจมอิบเร เป็นฟาโรห์อียิปต์ชั่วคราวของราชวงศ์ที่ 13 ของอียิปต์ในช่วงระยะเวลากลางที่สองครองราชย์ ในปี 1780 หรือ 1736 ปีก่อนคริสตกาล ตามที่นักไอยคุปต์วิทยา Kim Ryholt และดาร์เรล เบเกอร์เขาเป็นฟาโรห์ที่สิบสองของราชวงศ์ ขณะ Detlef Franke และ Jürgen von Beckerath เห็นเขาเป็นผู้ปกครองที่สิบเอ็ด
ฮายุน
ฮายุน ( , 22 มกราคม พ.ศ. 1890 – 24 พฤศจิกายน พ.ศ. 1959) มีนามปากกาว่า โฮจอง และมีชื่อรองว่า แทริม เป็นนักการเมือง นักการศึกษารวมถึงขุนนางชั้นผู้ใหญ่ในช่วงปลายสมัย ราชวงศ์โครยอ และช่วงต้น ราชวงศ์โชซ็อน โดยได้เป็นอัครมหาเสนาบดีแห่งโชซ็อนถึง 3 สมัยในรัชสมัย พระเจ้าแทจง พระราชาลำดับที่ 3 แห่งโชซ็อนตั้งแต่ พ.ศ. 1951 – 1952 , พ.ศ. 1952 – 1955 และ พ.ศ. 1957 –1958
ฮายุนเป็นหนึ่งในศิษย์เอกของ ลีแซะ ขุนนางและนักปราชญ์คนสำคัญในช่วงปลายยุคราชวงศ์โครยอโดยศิษย์ร่วมสำนักของฮายุนที่มีชื่อเสียงได้แก่ ช็อง โด-จ็อน อัครมหาเสนาบดีคนแรกแห่งโชซ็อนและ จอง มงจู อัครมหาเสนาบดีในช่วงปลายยุคราชวงศ์โครยอ
ฮายุนถึงแก่อสัญกรรมในปีที่ 16 รัชสมัยพระเจ้าแทจงเมื่อวันที่ 24 พฤศจิกายน พ.ศ. 1959 ขณะอายุได้ 69 ปี
ฟาโรห์เซเบคโฮเตปที่ 2
ฟาโรห์โซเบคโฮเทปที่ 2 (ปัจจุบันเชื่อว่า โซเบคโฮเทปที่ 2 หรือที่เรียกว่า โซเบคโฮเทปที่ 1 ในการศึกษาที่เก่ากว่า) เป็นฟาโรห์ของราชวงศ์ที่สิบสามของอียิปต์ในช่วงระยะเวลาขั้นกลางที่สอง อ้างอิงจากนักไอยคุปต์วิทยา Kim Ryholt และดาร์เรล เบเกอร์ ฟาโรห์โซเบคโฮเทปที่ 2 เป็นฟาโรห์ที่ 13 ของราชวงศ์และมีรัชกาลสั้น ๆหรือ Jürgen von Beckerath เห็นเขาเป็นฟาโรห์ที่ 16 ของราชวงศ์
ฟาโรห์เรนเซเนบ
ฟาโรห์เรนเซเนบ (หรือที่เรียกว่า รานิโซน) เป็นฟาโรห์ของอียิปต์ในสมัยที่ 13 ในช่วงระยะเวลาขั้นกลางที่สอง อ้างอิงจากนักไอยคุปต์วิทยา Kim Ryholt, ฟาโรห์เรนเซเนบเป็นฟาโรห์พระองค์ที่ 14 แห่งราชวงศ์ที่ 13 ขณะที่ Detlef Franke เห็นเขาเป็นผู้ปกครองที่ 13 และ Jürgen von Beckerath สัณนิษฐานว่าเป็นฟาโรห์พระองค์ที่ 16 พระองค์เป็นฟาโรห์คลุมเครือในบัลลังค์
ราชสกุลลี
ราชสกุลลี () หรือ ราชสกุลอี ราชสกุลที่ปกครองคาบสมุทรเกาหลีตั้งแต่ช่วง คริสต์ศตวรรษที่ 14 – คริสต์ศตวรรษที่ 20 ซึ่งสืบเชื้อสายจาก พระเจ้าแทโจแห่งโชซ็อน หรือ ลีซองเก ปฐมกษัตริย์แห่ง ราชวงศ์โชซ็อน
ถึงแม้ในปัจจุบันประเทศเกาหลีได้ยกเลิกระบอบกษัตริย์ไปแล้วและทางรัฐบาลเกาหลีใต้ยังมิได้ให้การยอมรับแต่ราชสกุลลีก็ยังคงอ้างสิทธิ์ในราชบัลลังก์อยู่จนถึงปัจจุบันเพื่อรอวันที่จะฟื้นฟูระบอบกษัตริย์บนคาบสมุทรเกาหลีโดยเชื้อพระวงศ์ผู้อ้างสิทธิ์องค์ปัจจุบันคือ เจ้าหญิงแฮ-ว็อน และ เจ้าชายว็อน
โปรวินเชียลลีก ฤดูกาล 2547
โปรวินเชียลลีก ฤดูกาล 2547 เป็นการแข่งขัน โปรลีก โดยประกอบด้วย 10 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย โดยทีมจังหวัด 2 อันดับสุดท้าย ตกชั้นไปแข่งขัน โปรลีก 2 ฤดูกาลถัดไป
ในฤดูกาลนี้ ฝ่ายจัดการแข่งขันได้ปรับรูปแบบการแข่งขันโดยกำหนดให้เหลือเพียง 10 ทีมจังหวัด แต่ยังคงกฎระเบียบเลื่อนชั้น-ตกชั้น คือทีมจังหวัดสองอันดับสุดท้ายจะตกชั้นไปเล่นใน โปรลีก 2
11 ประตู
9 ประตู
6 ประตู
5 ประตู
4 ประตู
เมื่อจบฤดูกาลคณะกรรมการจัดการแข่งขัน ฯ ต้องการเพิ่มทีมในโปรลีก 1 เป็น 12 ทีมจึงนำเอา 2 ทีมอันดับสุดท้ายจากโปรลีก 1 คือ อุดรธานี และเชียงใหม่แข่งเพลย์ออฟกับทีมอันดับ 3 และ 4 ของโปรลีก 2 คือ จันทบุรี และ พัทลุง โดยมีการแข่งขันรอบเพลย์ออฟ ณ ราชมังคลากีฬาสถาน แต่ต่อมาอุดรธานีขอถอนทีมเนื่องจากมีปัญหาภายทีม ทำให้ได้ข้อสรุปดังนี้
เดอะเฟซ
เดอะเฟซ () เป็นรายการเรียลลิตีเพื่อค้นหาสุดยอดนางแบบ โดยมีเมนเทอร์ที่เป็นซุปเปอร์โมเดลสามคน เริ่มออกอากาศเป็นครั้งแรกในรอบปฐมทัศน์บนออนไลน์ วันที่ 1 กุมภาพันธ์ ค.ศ. 2013 และรอบปฐมทัศน์บนโทรทัศน์ วันที่ 12 กุมภาพันธ์ ค.ศ. 2013 ทางช่องออกซิเจน โดยมีรูปแบบรายการที่สร้างขึ้นโดยไซน์อเมริกา และเผยแพร่จำหน่ายโดยบริษัทไซน์กรุ๊ป รายการนี้เป็นรายการแฟรนไชส์ระดับนานาชาติที่มีเจ้าของการดัดแปลงทั่วโลก เนโอมี แคมป์เบลล์ยังทำหน้าที่เป็นเมนเทอร์ซุปเปอร์โมเดล ผู้อำนวยการผลิต และที่ปรึกษาด้านเมนเทอร์สำหรับการดัดแปลงทั้งหมด
เมนเทอร์ทั้งสามคนจะเลือกนางแบบมาเป็นหนึ่งในผู้เข้าแข่งขันในทีมของตน ในแต่ละสัปดาห์จะมีโจทย์ท้าทายให้ผู้เข้าแข่งขันได้ทำ โดยมีชาแลนจ์หรือมาสเตอร์คลาสที่มีโจทย์ตัดสินผู้ชนะเป็นรายบุคคล ละเว้นการแบ่งทีม และใครก็ตามที่ชนะก็จะได้รับสิทธิพิเศษในการตัดสินในแคมเปญ ในส่วนของแคมเปญหรือไคลเอ็นต์นั้น จะมีโจทย์ที่ท้าทายขึ้น อาทิ การเดินแบบบนรันเวย์ การถ่ายแบบ และการโฆษณา ผู้เข้าแข่งขันจะต้องทำโจทย์เป็นทีม และมีเมนเทอร์ของทีมคอยให้คำปรึกษา โดยทีมที่ชนะจะมาจากคำตัดสินของลูกค้า ว่าทีมไหนทำดีที่สุด และทีมที่ชนะจะไม่สามารถเอาลูกทีมออกจากรายการได้
โดยทีมที่แพ้อีกสองทีม เมนเทอร์จะต้องคัดลูกทีมหนึ่งคนเพื่อเข้าห้องคัดออก และมีเมนเทอร์จากทีมที่ชนะมาเป็นผู้ตัดสินว่าใครควรจะกลับเข้าไปในการแข่งขัน และใครควรจะถูกคัดออก ผู้เข้าแข่งขันที่เข้ามาในห้องนี้มีโอกาสที่จะอธิบายเหตุผลที่เธอควรได้รับโอกาสเป็นครั้งที่สองในการแข่งขัน
ในกรณีที่เมนเทอร์สูญเสียผู้เข้าแข่งขันในทีมทั้งหมด การแข่งขันจะคงดำเนินต่อในทีมที่เหลืออีกสองทีม ทีมที่ชนะจะไม่ถูกคัดผู้เข้าแข่งขันออกจากรายการได้ แต่ทีมที่แพ้จะถูกบังคับให้ส่งลูกทีมสองคนเข้าไปในห้องคัดออก ในบางกรณีอาจมีการคัดผู้เข้าแข่งขันออกโดยไม่ต้องส่งเข้าห้องคัดออก ผู้เข้าแข่งขันอาจถูกตัดออกโดยเมนเทอร์ของตัวเองได้
ขั้นตอนการคัดผู้เข้าแข่งขันออกจะทำซ้ำในทุกสัปดาห์ จนกว่าจะถึงตอนนจบของรายการ ซึ่งจะมีการถ่ายแบบ การเดินแบบ หรือการแสดงเป็นครั้งสุดท้าย โดยลูกค้ารายสุดท้าย (ปกติจะเป็นลูกค้าจากเครื่องสำอาง หรือแบรนด์เครื่องสำอาง) จะเป็นผู้ตัดสินผู้ชนะจากผู้เข้าแข่งขันที่เหลืออยู่ (โดยปกติจะเป็นหนึ่งทีมต่อหนึ่งทีม) นางแบบที่ชนะจะได้เป็นเดอะเฟซ
โปรวินเชียลลีก ดิวิชัน 2 ฤดูกาล 2547
โปรวินเชียลลีก ดิวิชัน 2 ฤดูกาล 2547 หรือที่รู้จักกันในนาม โปรลีก 2 เป็นการแข่งขัน โปรลีก 2 ครั้งแรก เพื่อรองรับการพัฒนาฟุตบอลตามแผนแม่บทฟุตบอลลีกอาชีพโดยประกอบด้วย 10 จังหวัดมาร่วมทำการแข่งขัน คือ ทีมที่ตกชั้นจาก โปรลีก 2546 จำนวน 2 ทีมและทีมจังหวัดที่ชนะเลิศและรองชนะเลิศ รอบคัดเลือกทั้ง 4 ภาค คือ ภาคเหนือ, ภาคอีสาน, ภาคใต้, ภาคกลางและตะวันออก จากนั้นแบ่งเป็น 2 กลุ่ม โดยจัดการแข่งขันภายใต้การดูแลของ การกีฬาแห่งประเทศไทย โดยทีมจังหวัด 2 อันดับแรกจะเลื่อนชั้นไปเล่นใน โปรลีก ฤดูกาลถัดไป
ในฤดูกาลนี้ ฝ่ายจัดการแข่งขัน จัดการแข่งขันลีกระดับสองขึ้น โดย จะคัดเลือกทีมจังหวัดทั้งหมด 4 โซนคือ ภาคเหนือ, ภาคอีสาน, ภาคใต้, ภาคกลางและตะวันออก แล้วมารวมกับ อีกสองทีมจังหวัดที่ตกชั้นมาจากโปรลีก คือ สตูล และ สงขลา จากนั้นแบ่งเป็น 2 กลุ่ม โดยทีมจังหวัด 2 อันดับแรกจะเลื่อนชั้นไปเล่นใน โปรลีก โดยทางฝ่ายจัดการแข่งขัน ได้มอบหมายให้ จังหวัดสตูล และ จังหวัดพัทลุง ร่วมกันเป็นเจ้าภาพจัดการแข่งขัน "ณ วันที่ 6 กุมภาพันธ์ 2547"
"มีจังหวัดพัทลุงเป็นเจ้าภาพจัดการแข่งขัน"
"มีจังหวัดสตูลเป็นเจ้าภาพจัดการแข่งขัน"
สรุปเงินรางวัลที่สโมสรได้รับและจำนวนเงินที่ได้
ต่อมา ทางฝ่ายจัดการแข่งขันฯ ได้มีมติให้เพิ่มจำนวนทีมจังหวัดที่เข้าร่วมการแข่งขันในโปรลีก 1 เป็น 12 ทีม จึงได้มีการจัดการแข่งขันเพลย์ออฟขึ้น โดยจะกำหนดให้ 2 ทีม อันดับสุดท้ายจาก โปรลีก 1 2547 คือ อุดรธานี และ เชียงใหม่ แข่งขันกับ ทีมอันดับ 3 และ 4 ของโปรลีก 2 คือ จันทบุรี และ พัทลุง โดยมีการแข่งขันรอบเพลย์ออฟ ณ ราชมังคลากีฬาสถาน
ริญญารัตน์ วัชรโรจน์สิริ
ริญญารัตน์ วัชรโรจน์สิริ (ชื่อเล่น: คะน้า) เกิดเมื่อวันที่ 3 กรกฎาคม พ.ศ. 2535 เป็นนักแสดงชาวไทย สังกัดช่อง 7
ริญญารัตน์ วัชรโรจน์สิริ เป็นชาวกรุงเทพมหานคร คะน้าเริ่มเข้าสู่วงการจากการประกวด Jaymart Fashionista 2013 ของบริษัท เจมาร์ท จำกัด (มหาชน) โดยได้รับการชักชวนจาก เอกพีวันโมเดลเอเจนซี (เอก P1 Model Agency) ในปีนั้น คะน้าได้รับรางวัลรองชนะเลิศอันดับ 3 และด้วยความมุ่งมั่นที่จะประสบความสำเร็จ ในปีต่อมา คะน้าได้เข้าร่วมการประกวด Jaymart Miss Mobile 2014 ของบริษัท เจมาร์ท จำกัด (มหาชน) อีกครั้ง คะน้า ประสบความสำเร็จ โดยได้รับรางวัลชนะเลิศ และได้รับรางวัลพิเศษ Miss Dtac หลังจากนั้น คะน้าเข้าสู่วงการบันเทิง โดยการชักชวนจาก พงษ์พัฒน์ พัชรวีระพงษ์ (เป๊ปซี่) ซึ่งเป็นรุ่นน้องที่เข้าวงการก่อนและออกจากวงการเมื่อต้นปี 2558 แต่ยังแต่งเพลงละครให้กับทางช่อง 7 อยู่จนถึงปัจจุบัน โดยในช่วงนั้นเปิดรับสมัครนักแสดงทางช่อง 7 โดยคะน้าได้สมัครทางอินสตาแกรม ได้รับอนุมัติทางช่อง 7 อีก 2 วัน ก่อนสมัคร โดยได้แสดงละครเรื่องแรกคือ คู่วุ้นลุ้นแผนรัก เมื่อต้นปี 2559 ถือว่าได้รับกระแสตอบรับเป็นอย่างดี
อาแล็กซ็องดร์ ดูว์มา
อาแล็กซ็องดร์ ดูว์มา (; 24 กรกฎาคม ค.ศ. 1802 – 5 ธันวาคม ค.ศ. 1870) หรือ อาแล็กซ็องดร์ ดูว์มา ผู้พ่อ () เป็นนักเขียนชาวฝรั่งเศส มีผลงานที่เป็นที่รู้จักคือ "สามทหารเสือ" (ค.ศ. 1844) และ "เดอะเคานต์ออฟมอนตีคริสโต" (ค.ศ. 1844-1845)
อาแล็กซ็องดร์ ดูว์มาเกิดในปี ค.ศ. 1802 ที่เมืองวีแลร์-กอเตอแร มีชื่อเกิดว่า ดูว์มา ดาวี เดอ ลา ปาแย็ตรี (Dumas Davy de la Pailleterie) เป็นบุตรของตอมา-อาแล็กซ็องดร์ ดูว์มา และมารี-หลุยส์ เอลีซาแบ็ต ลาบูเรต์ ตอมา-อาแล็กซ็องดร์ ดูว์มา บิดาของเขา เป็นนายพลในช่วงการปฏิวัติฝรั่งเศสและเป็นบุคคลเชื้อสายแอฟริกาที่มียศสูงสุดในกองทัพยุโรปสมัยนั้น ดูว์มามีพี่สาว 2 คนคือ มารี อาแล็กซ็องดรีน (เกิด ค.ศ. 1794) และหลุยส์-อาแล็กซ็องดรีน (ค.ศ. 1796–1797) ในวัยเด็ก ครอบครัวของดูว์มามีฐานะยากจนและตัวเขาเองไม่ได้รับการศึกษามากนัก ในปี ค.ศ. 1822 เมื่ออายุได้ 20 ปี ดูว์มาย้ายไปอยู่ที่กรุงปารีสเพื่อทำงานที่พระราชวังหลวงของหลุยส์-ฟีลิป ดยุกแห่งออร์เลอ็อง และเริ่มต้นเขียนบทความลงนิตยสาร บทละครสองเรื่องแรกของเขา "Henry III and His Courts" และ "Christine" ได้รับการตอบรับที่ดี ทำให้ดูว์มาหันมาทำงานเป็นนักเขียนเต็มเวลา ในปี ค.ศ. 1830 เขาเข้าร่วมการปฏิวัติเดือนกรกฎาคมเพื่อขับไล่พระเจ้าชาร์ลที่ 10 แห่งฝรั่งเศส โดยหลุยส์-ฟีลิป ดยุกแห่งออร์เลอ็อง นายจ้างของเขาขึ้นครองราชย์เป็นพระเจ้าหลุยส์-ฟีลิปที่ 1 แห่งฝรั่งเศส
หลังประสบความสำเร็จกับการเขียนบทละคร ดูว์มาหันมาเขียนนวนิยาย ในปี ค.ศ. 1844 เขาตีพิมพ์นิยายเรื่อง "สามทหารเสือ" และ "เดอะเคานต์ออฟมอนตีคริสโต" ซึ่งได้รับความนิยมและแปลในหลายภาษา แม้จะมีชื่อเสียงเงินทองมากมาย แต่ดูว์มามักใช้ชีวิตอย่างฟุ่มเฟือยและติดพันกับสตรีหลายคน ในปี ค.ศ. 1851 หลังพระเจ้าหลุยส์-ฟีลิปที่ 1 ถูกขับออกจากราชสมบัติและหลุยส์-นโปเลียน โบนาปาร์ต ขึ้นดำรงตำแหน่งประธานาธิบดี ดูว์มาย้ายไปอยู่ที่เบลเยียมและย้ายต่อไปยังรัสเซีย ที่นั่น เขาออกผลงานเป็นภาษาฝรั่งเศสและได้รับการตอบรับที่ดี ต่อมาในปี ค.ศ. 1861 เมื่อพระเจ้าวิตโตรีโอ เอมานูเอเลที่ 2ขึ้นปกครองราชอาณาจักรอิตาลี ดูว์มาเดินทางไปที่นั่นเพื่อเข้าร่วมขบวนการรวมชาติอิตาลี ก่อนจะกลับมาที่กรุงปารีสในปี ค.ศ. 1864
ด้านชีวิตส่วนตัว ดูว์มาแต่งงานกับอีดา แฟรีเยในปี ค.ศ. 1840 เขายังมีบุตรอย่างน้อย 4 คนกับสตรีคนอื่น ๆ ได้แก่
อาแล็กซ็องดร์ ดูว์มา เสียชีวิตในปี ค.ศ. 1870 ร่างของเขาได้รับการฝังที่บ้านเกิดที่เมืองวีแลร์-กอเตอแร
ภาษาเชจู
ภาษาเชจู () หรือ สำเนียงเชจู () เป็นภาษาที่จัดอยู่ในตระกูลภาษาเกาหลีที่ใช้พูดกันในจังหวัดเชจู ประเทศเกาหลีใต้ ถือเป็นสำเนียงถิ่นที่มีความแตกต่างกับภาษาเกาหลีในแผ่นดินใหญ่
ภาษาเชจูเป็นที่แพร่หลายในกลุ่มคนรุ่นเก่าบนเกาะเชจู จนกระทั่งในปี พ.ศ. 2557 สถาบันภาษาต่างประเทศ มหาวิทยาลัยแห่งชาติเชจูได้มีความพยายามที่จะอนุรักษ์ภาษาดังกล่าวเนื่องจากมีผู้ใช้ลดน้อยลง ปัจจุบันเหลือผู้ใช้ภาษาเชจูเพียงน้อยนิด ซึ่งใช้สื่อสารกันเฉพาะกลุ่มน้อย ๆ และคาดว่ามีผู้ใช้ภาษานี้อย่างเป็นกิจจะลักษณะไม่ถึงหนึ่งหมื่นคน
ชาวเกาหลีใต้จำนวนมากหรือแม้แต่ผู้ใช้ภาษาเชจูเองมักจะเข้าใจว่าภาษาเชจูเป็นสำเนียงถิ่นหนึ่งของภาษาเกาหลี แต่จริง ๆ แล้วภาษาเชจูกับภาษาเกาหลีถูกแยกเป็นคนละภาษาอย่างสิ้นเชิง เพราะทั้งสองภาษาไม่สามารถสื่อสารเข้าใจกันได้ โดยภาษาเชจูได้รับอิทธิพลจากภาษาญี่ปุ่นกับมองโกเลียมากกว่าสำเนียงมาตรฐาน คำส่วนใหญ่ของภาษาเชจูส่วนใหญ่จะเป็นคำไม่เป็นทางการหรือเป็นคำสแลงของสำเนียงมาตรฐานแทน ยูเนสโกได้ให้การยอมรับว่าภาษาเชจูและเกาหลีเป็นคนละภาษา ส่วนกลอตโตล็อก (Glottolog) จัดให้ทั้งสองภาษาอยู่ต่างตระกูลภาษากัน ซึ่งรัฐบาลได้ให้การสนับสนุนภาษาเชจูผ่านรัฐมนตรีกระทรวงศึกษาธิการ และให้การสนับสนุนองค์กรต่าง ๆ ที่เกี่ยวข้อง เป็นต้นว่า สมาคมอนุรักษ์เชจู (Jeju Preservation Society)
ปัจจุบันมีผู้ใช้ภาษาเชจูเป็นภาษาแม่ราว 5,000–10,000 คน นอกจากนี้ยังเคยมีผู้ใช้ภาษาเชจูบนหมู่เกาะชูจา (Chuja islands) ในอดีตเทศมณฑลเชจูเหนือ () และมีภาษาถิ่นเรียกว่าสำเนียงชูจาอันเป็นสำเนียงหนึ่งของสำเนียงช็อลลา ที่ยังอยู่รอดอย่างโดดเดี่ยวกลางวงล้อมของประเทศญี่ปุ่น
มีความพยายามในการฟื้นฟูภาษาเชจูของรัฐบาลเกาหลีใต้ อาทิ การตีพิมพ์พจนานุกรมเชจู-เกาหลี หรือแม้แต่การก่อตั้งสถาบันสันติภาพเชจู (Jeju Peace Institute) แต่การฟื้นฟูกระทำได้อย่างยากลำบากเนื่องจากช่องว่างทางวัฒนธรรมและยุคสมัยที่ห่างออกไป
เดือนมกราคม พ.ศ. 2554 ยูเนสโกได้ประกาศว่าภาษาเชจูเป็นภาษาใกล้สูญวิกฤต
เซียมซู
เซียมซู หรือ กิมเซียมซู (สำเนียงแต้จิ๋ว) หรือ จินฉาน (สำเนียงจีนกลาง; ; พินอิน: "jīn chán", "chánchú", " zhāocái chánchú"; แปลว่า: "คางคกทอง", "คางคก", "คางคกกวาดความมั่งคั่ง") เป็นกบหรือคางคกในเทพปกรณัมจีน ปัจจุบันนิยมสร้างเป็นวัตถุมงคลรูปคางคกสีทองคาบเหรียญในปาก บูชาเพื่อดลบันดาลความมั่งคั่ง ร่ำรวย ด้วยคติความเชื่อในหลักฮวงจุ้ย แบบเดียวกับปี่เซียะ หรือผีซิว
ตามปกรณัมเล่าว่า ซีหวังหมู่ หรือเอี่ยวตี๊กิมบ๊อ ผู้เป็นพระมารดาของเง็กเซียนฮ่องเต้ เทพผู้สูงสุดผู้ปกครองสวรรค์ พระนางได้เลี้ยงสัตว์ประหลาดไว้ในสระบัวหน้าพระราชวัง สัตว์ตัวนี้เสมือนกับเป็นหนึ่งเซียนหรือเทพเจ้า มีลักษณะคล้ายกบกึ่งคางคกแต่มี 3 ขา มีหางเป็นปลาช่อนอยู่ด้านในมีสีทองอร่ามไปทั้งตัว มีหลังขึ้นสัญลักษณ์รูปดาว 7 ดวง หรือดาวลูกไก่ เซียมซู ไม่ทำอะไรจะใช้ความสามารถพิเศษเรียกเงินเรียกทองมาเล่นสนุกในสระบัว อยู่วันหนึ่งเซียมซูได้แอบหนีมาโลกมนุษย์ พระนางโกรธมากจึงบัญชาให้เซียนมังกรมรกตไปตามตัวเซียมซูได้หนีมาอยู่ที่หมู่บ้านแห่งหนึ่งทางตอนใต้แห่งหนึ่งที่เป็นหมู่บ้านที่ยากจนแห้งแล้งกันดาร ประชาชนอดอยากมาก มีชายหนุ่มคนหนึ่งซึ่งเป็นคนดีมีความกตัญญูต่อบิดามารดา เซียมซูได้มาอยู่กับชายผู้นี้ได้เรียกเงินเรียกทองมากให้จำนวนมากเพื่อนำมาแจกชาวบ้านแลัวยังบันดาลให้ฝนตกมีความอุดมสมบูรณ์ทั้งหมู่บ้าน จนทั้งชายผู้นี้และทุกคนในหมู่บ้านร่ำรวยไม่มีใครจนเลย เซียนมังกรมรกตจึงไปรายงานต่อพระนาง พระนางได้ประทานพรให้แก่เซียมซู ขอให้ไปอยู่แห่งหนใดก็มีแต่ความสุข ความร่ำรวย
อีกปกรณัมหนึ่งเล่าว่า ศิษย์เอกคนหนึ่งของเล่อตงปิน หนึ่งในแปดเซียน ชื่อ เหล่าไหเซียม เป็นผู้ที่มีวิชาอาคมแก่กล้า ชอบช่วยเหลือผู้อื่น และสามารถปราบอสูรและสยบมารได้ มีอยู่ครั้งหนึ่งเหล่าไหเซียมได้ปราบมารตนหนึ่ง ที่แปลงกายมาจากเซียมซู หลังจากที่เซียมซูถูกสยบแล้ว ก็ได้กลับตัวกลับใจ และขอติดตามรับใช้เหล่าไหเซียม เนื่องจากเหล่าไหเซี้ยม ชอบช่วยเหลือคนยากคนจน ด้วยการแจกเงินแจกทอง ประจวบกับที่เซียมซู มีความสามารถในการคายเงินทองออกจากปากได้ ตั้งแต่บัดนั้นเซียมซูได้ติดตามเหล่าไหเซียม ไปแจกเงินแจกทองและช่วยเหลือผู้คน
การบูชาเซียมซู นิยมนำมาตั้งไว้ตามจุดต่าง ๆ ภายในบ้านที่เกี่ยวข้องกับทรัพย์สินเงินทอง เช่น โต๊ะทำงาน หรือตู้นิรภัย บูชาด้วยขนมจันอับ และผลไม้ที่มีความหมายมงคล เช่น ส้ม, กล้วย, สับปะรด, ทับทิม หรือลูกท้อ
ดินสอสี
ดินสอสี หรือ สีไม้ เป็นสื่อศิลปะอย่างหนึ่ง ผลิตเป็นไส้สีต่าง ๆ หุ้มด้วยแท่งไม้เล็ก ๆ ทรงกระบอก ดินสอสีต่างกับดินสอแกรไฟต์และดินสอชาร์โคลตรงที่ไส้ดินสอสีมีขี้ผึ้งหรือน้ำมันเป็นพื้นฐาน และผสมสารสี สารเติมแต่ง และสารยึด (binder) ในอัตราส่วนที่แตกต่างกันไป
สีของดินสอสี ส่วนใหญ่มักมีจำนวนสีเริ่มที่ 12 สี
และเพิ่มความหลากหลายเป็น 24 สี, 36 สี จนถึง 72 สี
ภาษาเกาหลีไซนิจิ
ภาษาเกาหลีไซนิจิ เป็นภาษาเกาหลีที่ใช้โดยชาวเกาหลีไซนิจิ คือชาวเกาหลีที่ตั้งถิ่นฐานอยู่ในประเทศญี่ปุ่น เนื่องจากชาวเกาหลีที่เข้ามาอาศัยอยู่ในญี่ปุ่นรุ่นแรก ๆ มาจากทางตอนใต้ของคาบสมุทร อาทิ จังหวัดคย็องกี จังหวัดช็อลลาเหนือ-ใต้ และจังหวัดเชจูจึงมีพื้นฐานของภาษาเกาหลีภาคใต้ และจากการที่แยกออกมาจากแผ่นดินแม่ ภาษาเกาหลีไซนิจิจึงรับอิทธิพลจากภาษาญี่ปุ่นเข้ามาค่อนข้างมากจนกลายเป็นเอกลักษณ์ทางภาษาที่ต่างออกไปจากภาษาเกาหลีที่ใช้ในประเทศเกาหลีเหนือและเกาหลีใต้
ภาษาเกาหลีไซนิจิไม่มีระบบการเขียน และรับอิทธิพลจากภาษาญี่ปุ่นอย่างสูงโดยเฉพาะไวยากรณ์
ท่าอากาศยานโคโลญบ็อน
ท่าอากาศยานโคโลญบ็อน () หรือชื่อทางการว่า ท่าอากาศยานโคโลญ/บ็อน "ค็อนราท อาเดอเนาเออร์" () เป็นสนามบินนานาชาติที่ใหญ่เป็นอันดับที่ 4 ของประเทศเยอรมนี ตั้งอยู่ในเขตเมืองโคโลญโดยรองรับเมืองบ็อนซึ่งเคยเป็นเมืองหลวงของเยอรมนีตะวันตกด้วย มีผู้โดยสารประมาณ 10.3 ล้านคนที่เดินทางมาถึงที่นี้ใน ค.ศ. 2015
ท่าอากาศยานชตุทท์การ์ท
ท่าอากาศยานชตุทท์การ์ท (เยอรมัน: "Flughafen Stuttgart", หรือเรียกอีกอย่างว่า "Flughafen Stuttgart-Echterdingen" ) รหัสสนามบินเป็นสนามบินนานาชาติของเมืองสตุทท์การ์ทซึ่งเป็นเมืองหลวงของรัฐบาเดิน-เวือร์ทเทิมแบร์คของเยอรมัน เป็นสนามบินที่ใหญ่เป็นอันดับ6ของประเทศเยอรมนีและมีผู้โดยสารกว่า 10.5 ล้านคนที่เดินทางป่านเข้ามาในปีพ. ศ. 2558
การพัฒนาซอฟต์แวร์
การพัฒนาซอฟต์แวร์ หรือ Software Development Life Cycle (SDLC) เป็นโครงร่างหรือแนวทางวิธีการ เพื่อใช้ทำความเข้าใจและเพื่อใช้เป็นขั้นตอนการพัฒนา ระบบสารสนเทศ หรือซอฟต์แวร์ให้สำเร็จ โดยการให้มาซึ่งซอฟต์แวร์อาจจะเป็นโดยการซื้อหรือการจ้างทำหรือการพัฒนาเองก็ได้
ระเบียบวิธีการพัฒนาซอฟต์แวร์มีอยู่หลายวิธีการ แต่ละวิธีการมีข้อดีและข้อเสียที่แตกต่างกัน ตัวอย่างระเบียบวิธีการพัฒนาซอฟต์แวร์ที่ได้รับความนิยม  เช่น โครงสร้างแบบน้ำตก (Waterfall Model), โครงสร้างแบบก้นหอย (Spiral Model), วิธีการพัฒนาซอฟต์แวร์แบบคล่องแคล่วว่องไว (Agile Software Development)
ลาเซเรนา
ลาเซเรนา () เป็นเมืองหลักของแคว้นโกกิมโบในประเทศชิลี
ฟาโรห์คาบาว
ฟาโรห์เซคเมเรคูตาวี คาบาว เป็นอียิปต์ฟาโรห์ของราชวงศ์ที่ 13 ต้นในช่วงยุคกลางที่สอง ตามที่ศคิมริโฮลต์เขาเป็นสิบหกกษัตริย์ของราชวงศ์ที่ครองราชย์เป็นเวลา 3 ปีจาก 1775 ปีก่อนคริสตกาลจนถึง 1,772 ปีก่อนคริสตกาล
ฟาโรห์ดเจดเคเปอร์เร
ฟาโรห์ดเจตเคเปอร์เร (หรือเรียกว่า ดเจตเคเปอร์รู) เป็นฟาโรห์อียิปต์ของราชวงศ์ที่ 13 เป็นประมาณระยะเวลาสองปีจากค 1772 ปีก่อนคริสตกาลจนถึง 1,770 ปีก่อนคริสตาล [1] [2] ตามที่ไอยคุปต์วิทยา คิม ริโฮลต์และดาร์เรลล์ เบเคอร์, ฟาโรห์ดเจตเคเปอร์เรเป็นฟาโรห์พระองค์ที่ 17 ของราชวงศ์นี้. ดเจตเคเปอร์เร เป็นชื่อฮอรัสของฟาโรห์
ฟาโรห์เซบคาย
ฟาโรห์เซบคาย (หรือ เซเบคาย) เป็นฟาโรห์อียิปต์โบราณในช่วงยุคกลางที่สอง เป็นเวลานานตำแหน่งของเขาสร้างปัญหาและเขาก็มักจะอยู่ในราชวงศ์ที่ 13 อย่างไรก็ตามการค้นพบหลุมฝังศพของฟาโรห์ที่มีชื่อที่เซเบคาย ทำให้มันมีโอกาสมากที่เซบคาย เหมือนกันกับหลังและการเขียนชื่อเซบคายเป็นเพียงการสะกดคำผิดของชื่อ
ฟาโรห์เจบเซคาฟาเร
ฟาโรห์เจบเซคาฟาเร เป็นอียิปต์ฟาโรห์ของราชวงศ์ที่ 13 ที่รู้จักจากรายการชื่อแห่งตูรินและวัตถุอื่น ๆ หลายแห่งรวมถึงหกกระบอกน้ำ และแมลงปีกแข็ง ชื่อของเขาปรากฏเป็นกราฟฟิตีในหลุมฝังศพของสมเด็จพระราชินีคุตอีที่ 1 และนักไอยคุปต์วิทยากำหนดเขาโดยไม่มีหลักฐานเพิ่มเติมรัชสมัยของ 6-7 ปีที่ผ่านมา
ฟาโรห์เคนด์เจอร์
ฟาโรห์ยูเซอร์คาเร เคนด์เจอร์ เป็นฟาโรห์ที่ยี่สิบเอ็ดของราชวงศ์ที่สิบสามของอียิปต์ในช่วงยุคกลางที่สอง ฟาโรห์เคนด์เจอร์ขึ้นครองราชย์จากเมมฟิสในช่วง 4 ปี 3 เดือนและ 5 วันจาก 1764 ปีก่อนคริสตกาลจนถึง 1759 ปีก่อนคริสตกาล หรือจาก 1718 ปีก่อนคริสตกาลจนถึง 1712 ปีก่อนคริสตกาล ฟาโรห์เคนด์เจอร์มีปิรามิดเล็ก ๆ ที่สร้างขึ้นสำหรับตัวเองในซัคคารา
ฟาโรห์อิมย์เรเมสชาว
ฟาโรห์สเมงห์คาเร อิมยิเร์เมชาว์ เป็นอียิปต์ฟาโรห์ของราชวงศ์ที่ 13 ในช่วงกลางยุคกลางที่สอง อิมยิเร์เมชาว์ครองราชย์จากเมมฟิสเริ่มต้นในปี 1759 ก่อนคริสตกาล หรือ 1,711 ปีก่อนครืสตกาล ความยาวของการครองราชย์ของไม่เป็นที่รู้จัก เขาอาจจะขึ้นครองเป็นเวลา 5 ปีและแน่นอนน้อยกว่า 10 ปี
สมเด็จพระพุฒาจารย์ (เข้ม ธมฺมสโร)
สมเด็จพระพุฒาจารย์ นามเดิม เข้ม ฉายา ธมฺมสโร เป็นสมเด็จพระราชาคณะเจ้าคณะใหญ่หนกลาง เจ้าอาวาสรูปที่ 9 ของวัดพระเชตุพนวิมลมังคลารามราชวรมหาวิหาร เจ้าคณะมณฑลชุมพรและพิศณุโลก
สมเด็จพระพุฒาจารย์ มีนามเดิมว่า เข้ม สกุล ธนสังข์ เกิดเมื่อวันพฤหัสบดีที่ 22 ธันวาคม พ.ศ. 2396 ตรงกับแรม 7 ค่ำ เดือนอ้าย ปีฉลู จ.ศ. 1215 ภูมิลำเนาอยู่บ้านตำบลโรงช้าง จังหวัดพิจิตร เมื่ออายุได้ 10 ขวบได้ศึกษากับพระอาจารย์พุ่ม วัดนครชุม ตำบลเมืองเก่า อำเภอเมืองพิจิตร จนอายุ 15 ปี จึงมาบรรพชาเป็นสามเณรที่วัดมหาธาตุยุวราชรังสฤษฎิ์ราชวรมหาวิหาร ในสำนักพระญาณสมโพธิ (อ่ำ) ขณะยังเป็นพระอันดับ แล้วศึกษาต่อในสำนักหลวงธรรมาภิมณฑ์ (ปั้น) พระเมธาธิบดี (จั่น) และพระปริยัติธรรมธาดา (ชัง)
ปีกุน พ.ศ. 2418 ได้อุปสมบทที่วัดรังษีสุทธาวาส (ต่อมายุบรวมกับวัดบวรนิเวศราชวรวิหาร) โดยมีพระปัญญาพิศาลเถร (บัว) เป็นพระอุปัชฌาย์ พระโพธิวงศาจารย์ (วิญญู) และพระปลัดศรี เป็นคู่กรรมวาจาจารย์ ได้ฉายาว่า ธมฺมสโร บวชแล้วย้ายกลับมาอยู่วัดมหาธาตุฯ ถึงปีชวด พ.ศ. 2419 ท่านเข้าสอบพระปริยัติธรรมครั้งแรกที่พระที่นั่งสุทไธสวรรยปราสาท ได้เปรียญธรรม 4 ประโยค สอบครั้งที่สองในปีมะเมีย พ.ศ. 2425 ที่สนามสอบเดิม สอบได้เปรียญธรรม 5 ประโยค และสอบครั้งสุดท้ายในปีจอ พ.ศ. 2429 ได้เปรียญธรรม 6 ประโยค วันที่ 26 สิงหาคม พ.ศ. 2430 จึงได้รับพระราชทานผ้าไตรแพร ย่ามโหมดเทศ และพัดพื้นแพรเหลืองปักเลื่อม ในการตั้งเปรียญ ณ พระที่นั่งดุสิตมหาปราสาท
วันที่ 19 กรกฎาคม พ.ศ. 2445 ได้รับโปรดเกล้าฯ ตั้งเป็นเจ้าคณะมณฑลชุมพร ในวันนั้นท่านได้รับพระราชทานสัญญาบัตรที่พระอุโบสถ วัดพระศรีรัตนศาสดาราม
วันที่ 6 พฤษภาคม พ.ศ. 2452 โปรดให้เลื่อนสมณศักดิ์ท่านและให้ไปเป็นเจ้าอาวาสวัดพระเชตุพนฯ โดยในช่วงบ่ายวันที่ 16 พฤษภาคม พ.ศ. 2452 โปรดให้จัดขบวนรถยนต์หลวงไปรับท่านและคณะรวม 11 รูปมาวัดพระเชตุพนฯ เวลา 17.00 น. พระบาทสมเด็จพระจุลจอมเกล้าเจ้าอยู่หัวเสด็จฯ มาพระราชทานเครื่องขึ้นกุฏิ บริขาร และปัจจุยมูลค่า 400 บาท เวลาทุ่มเศษจึงเสด็จฯ กลับพระราชวังดุสิต
วันที่ 22 มิถุนายน พ.ศ. 2453 โปรดให้สถาปนาเป็นเจ้าคณะมณฑลพิศณุโลก ได้รับพระราชทานสัญญาบัตร ณ พระที่นั่งอภิเศกดุสิต จนถึงวันที่ 24 กันยายน พ.ศ. 2464 จึงโปรดให้เลื่อนเป็นเจ้าคณะรองอรัญวาสี
วันที่ 6 พฤศจิกายน พ.ศ. 2471 ในงานพระราชพิธีเฉลิมพระชนมพรรษาพระบาทสมเด็จพระปกเกล้าเจ้าอยู่หัว ณ พระที่นั่งอมรินทรวินิจฉัยมไหยสูรยพิมาน ท่านได้รับพระราชทานพัดรัตนาภรณ์ ชั้นที่ 2 ถึงวันที่ 25 กุมภาพันธ์ พ.ศ. 2472 ในงานพระราชพิธีฉัตรมงคล ณ พระที่นั่งดุสิตมหาปราสาท จึงพระราชทานพัดรัตนาภรณ์ ชั้นที่ 1
พระมหาเข้ม ธมฺมสโร ได้รับพระราชทานสมณศักดิ์ตามลำดับดังนี้
สมเด็จพระพุฒาจารย์ มรณภาพอย่างสงบเมื่อวันอังคารที่ 25 พฤศจิกายน พ.ศ. 2484 สิริอายุได้ พรรษา 67
ฟาโรห์อินโยเทฟที่ 4
ฟาโรห์เซฮเตปคาเร อินเตฟ() (ยังเป็นที่รู้จักในฐานะ อินเตฟที่ 4 หรือ อินเตฟที่ 5) เป็นฟาโรห์ลำดับที่ยี่สิบสามแห่งราชวงศ์ที่ 13 ในช่วงระยะเวลากลางที่สอง ฟาโรห์เซฮเตปคาเร อินเตฟ ขึ้นครองราชย์แทนจากเมมฟิสเป็นระยะเวลาสั้นแน่นอนน้อยกว่า 10 ปีระหว่าง 1759 ปีก่อนคริสตกาลและ 1749 ปีก่อนคริสตกาลหรือ 1,710 ปีก่อนคริสตกาล
ฟาโรห์เมริบเร
ฟาโรห์เซท เมริบเร ()เป็นฟาโรห์ที่ยี่สิบสี่ของราชวงศ์ที่ 13 ในช่วงยุคกลางที่สอง ฟาโรห์เซท เมริบเร ขึ้นครองราชย์แทนจากเมมฟิสสิ้นสุดใน 1749 ปีก่อนคริสตกาล หรือ 1700 ปีก่อนคริสตกาล ความยาวของการครองราชย์ของไม่เป็นที่รู้จัก คิม ริโฮลต์แนะว่าพระองค์ทรงครองราชย์เป็นเวลาสั้น ๆ อย่างแน่นอนน้อยกว่า 10 ปี
ดันเคิร์ก (ภาพยนตร์ พ.ศ. 2560)
ดันเคิร์ก () เป็นภาพยนตร์แนวสงคราม เขียนบท ผลิตและกำกับการแสดงโดยคริสโตเฟอร์ โนแลน โดยเนื้อหาภาพยนตร์อยู่ในเหตุการณ์ยุทธการที่ดันเคิร์กซึ่งเป็นส่วนหนึ่งของสงครามโลกครั้งที่สอง ภาพยนตร์เรื่องนี้ได้รับความร่วมมือการผลิตจากเนเธอร์แลนด์ สหราชอาณาจักร ฝรั่งเศสและสหรัฐอเมริกา
โนแลนเขียนเนื้อเรื่องผ่านมุมมอง 3 มุมมอง ประกอบด้วยภาคอากาศ ภาคพื้นดิน และทางน้ำ โนแลนพิถีพิถันและพยายามเก็บรายละเอียด และได้ถ่ายทำหนังเมื่อวันที่ 23 พฤษภาคม พ.ศ. 2559 ที่เมืองดันเคิร์ก ประเทศฝรั่งเศส การถ่ายทำถ่ายด้วยกล้อง IMAX 65 มม. ผสมกับการถ่ายภาพด้วยกล้อง 65 มม. โดยมีโฮยเตอ ฟัน โฮยเตอมามากำกับภาพ
ภาพยนตร์ "ดันเคิร์ก" เข้าฉายในสหรัฐอเมริกาเมื่อวันที่ 21 กรกฎาคม พ.ศ. 2560 ในระบบไอแมกซ์
ทหารฝ่ายสัมพันธมิตรจากสหราชอาณาจักร เบลเยียม แคนาดา และฝรั่งเศส ถูกทหารเยอรมันล้อมที่ชายหาดคันเดิร์ก และต้องอพยพออกมาระหว่างวันที่ 26 พฤษภาคม ถึงวันที่ 4 มิถุนายน พ.ศ. 2483 ซึ่งอยู่ในช่วงแรกของสงครามโลกครั้งที่สองคริสโตเฟอร์ โนแลน ผู้กำกับภาพยนตร์ "ดันเคิร์ก" เขียนบทภาพยนตร์ความยาว 112 หน้า โดยเล่าเรื่องผ่านมุมมอง 3 มุมมอง คือ ภาคอากาศ ภาคพื้นดินและภาคทะเล โฮยเตอ ฟัน โฮยเตอมา ซึ่งเคยทำงานกับโนแลนในภาพยนตร์เรื่อง "อินเตอร์สเตลลาร์ ทะยานดาวกู้โลก" ซึ่งในภาพยนตร์นี้โฮยเตอได้มากำกับภาพ โนแลนทำข้อตกลงกับวอร์เนอร์บราเธอร์ ซึ่งระบุว่าเขาจะได้รับเงิน 20 ล้านดอลลาร์ บวกกับร้อยละ 20 ของรายได้จากบัตร โดยเป็นข้อตกลงที่ทำกำไรมากที่สุดนับตั้งแต่ปีเตอร์ แจ็กสัน ได้รับเงินจำนวนเดียวกันนี้ในการกำกับ "คิงคอง"
ทอม ฮาร์ดี, เค็นนิท แบรนา และมาร์ก ไรแลนซ์ อยู่ระหว่างการเจรจาเพื่อเข้าร่วมเป็นนักแสดงสมทบในช่วงปลาย พ.ศ. 2558 เฟียนน์ ไวต์เฮด ได้รับเลือกให้เป็นหนึ่งในนักแสดงนำในช่วงเดือนมีนาคม พ.ศ. 2559 ส่วนแจ็ก โลว์เด็น, อะไนริน บาร์นาร์ด และแฮร์รี สไตลส์ ได้รับการทาบทามเข้ามาหลังจากนั้นไม่นาน คิลเลียน เมอร์ฟี เข้ามาแสดงในเดือนถัดมา ส่วนเจมส์ ดาร์ซีย์, แบร์รี คีโอน และทอม กลินน์-คาร์นีย์ เข้ามาเพิ่มเติมในเดือนพฤษภาคม หลังจากได้อ่านบันทึกชั้นต้นของการอพยพดันเคิร์ก โนแลนจึงได้ทราบว่าทหารในเหตุการณ์ดังกล่าวยังมีอายุน้อยและไม่มีประสบการณ์มากนัก เขาจึงตัดสินใจคัดเลือกนักแสดงเยาว์วัยและนักแสดงที่ยังไม่เป็นที่รู้จักเพื่อถ่ายฉากชายหาดดันเคิร์ก
การกำกับภาพยนตร์เริ่มต้นขึ้นเมื่อ 23 พฤษภาคม 2016 ที่ดันเคิร์ก ประเทศฝรั่งเศส ในเดือนเดียวกันนี้ ได้รับการร่วมการดำเนินการผลิตระหว่าง เมืองอัวร์ ประเทศเนเธอร์แลนด์, เมืองสวาเนจ, เวย์เมาท์และดอร์เซ็ต ประเทศอังกฤษ รวมถึงประภาคาร Point Vicente Interpretive Center และประภาคารในรานโชว์ ปาโลว เวอเดช ในสหรัฐ การถ่ายทำดันเคิร์กใช้สถานที่เดียวกันกับในประวัติศาสตร์ โดยมีการใช้นักแสดงสมทบประมาณ 6,000 คน ระหว่างถ่ายทำ โนแลนวิเคราะห์ว่าควรเป็นภาพยนตร์เงียบซึ่งสามารถโน้มน้าวผู้ชมด้วยการใช้รายละเอียดหนังเล่าเรื่องราว ประกอบกับบทสนทนาในภาพยนตร์นั้นมีเล็กน้อย ในภาพยนตร์ ทอม ฮารดี้เล่นเป็นนักบิน บทของเขาส่วนใหญ่ถ่ายทำในห้องนักบิน และถูกจำกัดการพบปะกับนักแสดงและเหล่าทีมงานอื่น ๆ
ในเดือนมกราคม 2016 นักแต่งเพลง ฮันส์ ซิมเมอร์ เป็นคนทำเพลงประกอบภายในภาพยนตร์
การต่อต้านความเป็นไทย
การต่อต้านความเป็นไทย () หรือ การต่อต้านสยาม หมายถึงแนวคิดต่อต้านวัฒนธรรมไทย, สังคมไทย หรือแม้แต่การต่อต้านประเทศไทยเอง โดยส่วนมากมักเป็นเรื่องของประวัติศาสตร์เข้ามาเกี่ยวข้อง
ไทยและกัมพูชามีความขัดแย้งกันมาตั้งแต่สมัยโบราณ โดยไทยได้เคยปกครองกัมพูชามาตั้งแต่สมัย อาณาจักรอยุธยา และได้รุกรานกัมพูชาหลายครั้ง ทำให้ชาวกัมพูชามองไทยอย่างไม่เป็นมิตรนัก เมื่อสยามได้ส่งมอบกัมพูชาให้กับฝรั่งเศส ทำให้ฝรั่งเศสได้ใช้นโยบายในการแยกกัมพูชาออกจากสยาม ทำให้แนวคิดต่อต้านสยามชัดเจนยิ่งขึ้น และปรากฏอยู่ในทุกยุคทุกสมัย
ในปี พ.ศ. 2546 ได้ปรากฏความขัดแย้งและการจราจลโดยชาวกัมพูชาขึ้นเนื่องจากหนังสือพิมพ์ของทางกัมพูชาอ้างว่า สุวนันท์ คงยิ่ง กล่าวว่านครวัดเป็นของไทย ทำให้ชาวกัมพูชาต่างพากันแสดงความโกรธแค้นและก่อจราจลเป็นจำนวนมาก และเมื่อมีกรณีพิพาทพรมแดนระหว่างไทยกับกัมพูชาขึ้น ก็ทำให้ความขัดแย้งนั้นรุนแรงขึ้น
ปัจจุบัน สถานการณ์ความสัมพันธ์ระหว่างไทยกับกัมพูชาอยู่ในสภาวะที่ดีขึ้น แม้ว่าชาวกัมพูชาบางส่วนจะยังมีอคติต่อไทยด้วยเหตุทางประวัติศาสตร์ก็ตาม
นโยบายรัฐนิยมของ จอมพล ป.พิบูลสงคราม ทำให้ชาวจีนที่กลับประเทศนั้นได้ประกาศต่อต้านคว่ำบาตรสินค้าที่มาจากไทยและต่อต้านแนวคิดของประเทศไทย และได้เผยแพร่แนวคิดต่อต้านไทยในประเทศจีนอยู่ช่วงหนึ่ง
ปัจจุบัน สถานการณ์ความสัมพันธ์ระหว่างไทยกับจีนอยู่ในสภาวะที่ดีพอสมควร เพราะทัศนคติของชาวจีนส่วนใหญ่มองไทยเป็นมิตร
ประวัติศาสตร์ที่เป็นจุดด่างพร้อยระหว่างไทยและลาวคือเหตุการณ์ กบฏเจ้าอนุวงศ์ ซึ่งไทยมองว่าเจ้าอนุวงศ์คือกบฏ แต่ลาวมองว่าเจ้าอนุวงศ์คือวีรบุรุษผู้กู้อิสรภาพ แม้ในช่วงยุคอาณานิคม ลาวจะไม่ได้ต่อต้านไทยเท่ากับฝรั่งเศส และความสัมพันธ์หลังได้รับเอกราชจะไปด้วยดี แต่หลังจากที่ลาวกลายเป็นคอมมิวนิสต์ในปี พ.ศ. 2518 ด้วยเหตุผลทางระบอบการปกครองและความมั่นคง จึงทำให้รัฐบาลลาวในยุคปัจจุบัน ต้องเชิดชูเจ้าอนุวงศ์ในฐานะวีรบุรุษมากกว่ากษัตริย์องค์อื่นๆ เพื่อเป็นการลดอิทธิพลของไทยในประเทศลาว และโดยมุมมองของชาวลาวส่วนหนึ่งที่เป็นชาตินิยมคอมมิวนิสต์ มองว่าไทยได้นำเอา แผ่นดินฝั่งขวา และ พระแก้วมรกต ไปจากลาว และยังเคยให้อเมริกาทิ้งระเบิดลงประเทศลาวเป็นจำนวนมาก
อย่างไรก็ตาม โดยความเป็นจริงแล้ว ชาวลาวส่วนใหญ่ยังพึ่งอิทธิพลของไทยทางสื่อต่างๆ แต่รัฐบาลลาวจำเป็นต้องปิดกั้นบางส่วนที่กระทบต่อความมั่นคงและวัฒนธรรมอันดีงามของลาว
ด้วยความเป็นชาติคู่สงครามกันในอดีต และด้วยเคยที่ทำให้พม่าเริ่มเสียเอกราช ทำให้ชาวพม่าบางส่วนโดยเฉพาะนักประวัติศาสตร์ มีทัศนคติต่อไทยที่ไม่ค่อยดีนัก แต่อย่างไรก็ตามแล้ว โดยส่วนใหญ่ถือว่ามีแนวคิดไทยต่อต้านพม่ามากกว่าแนวคิดพม่าต่อต้านไทย และพม่าถือว่าไทยเป็นชาติพันธมิตร
คตินิยมเชื้อชาติในประเทศไทย
พรรคคอมมิวนิสต์ฟินแลนด์
พรรคคอมมิวนิสต์ฟินแลนด์ (; ; อักษรย่อ: SKP) เป็นพรรคการเมืองและพรรคคอมมิวนิสต์ของประเทศฟินแลนด์ พรรคเป็นสมาชิกของโคมินเทิร์น พรรคถูกห้ามในปี ค.ศ. 1944 พรรตได้สร้างสันนิบาตประชาธิปไตยประชาชนฟินแลนด์แทน จนพรรคถูกยุบในปี ค.ศ. 1992
มวน
มวน ถือเป็นชื่อของแมงชนิดหนึ่งซึ่งประกอบ 50,000 ถึง 80,000 ชนิดเช่นกลุ่มของจักจั่น โดยมักมีขนาดตั้งแต่ 1 มิลลิเมตร (0.04 นิ้ว) ถึง 15 เซนติเมตร (6 นิ้ว) และมีปากที่สามารถดูดของเหลวได้และชื่อของมวลยังเอาไวเรียกกลุ่มของหน่วยย่อย Heteroptera ด้วย
โดยปกติคนเราจะเรียกว่าพวกแมลง, แมง, ด้วง, มวน รวมกันเป็นแมลงอย่างเดี่ยวเช่นการเรียกเต่าทองที่อยู่กลุ่มเดียวกับด้วงว่าเป็นแมลง
โดยปกติพวกมันจะกินอาหารโดยใช้ปากดูดของเหลวจากต้นไม้หรือสัตว์และสิ่งมีชีวิตขนาดเล็ก มวลนั้นไม่ได้อาศัยอยู่บนบกอย่างเดียวแต่พวกมันก็อาศัยอยู่ในน้ำด้วย
มนุษย์มีปฏิสัมพันธุ์กับพวกมันมานานเพราะพวกมันหลายชนิดเป็นศัตรูพืชที่สำคัญโดยพวกมันจะทำลายพืชผลทางการเกษตรโดยการดูดน้ำเลี้ยงของต้นไม้และพวกมันยังเป็นพาหะของโรคร้ายแรงและไวรัสอีกด้วย
มวนเป็นชื่อของแมงหลายชนิดในหลายวงศ์ เมื่อโตเต็มที่มีปีก 2 คู่ ปีกคู่หน้าค่อนข้างยาว แคบ เนื้อปีกบริเวณโคนแข็ง ปลายเป็นแผ่นบางอ่อน ปีกคู่หลังอ่อนเป็นแผ่นบางตลอด เมื่อพับปีกจะแบนราบไปตามสันหลัง แต่บางชนิดก็ไม่มีปีก ปากเป็นท่อยาวคล้ายเข็ม โผล่ทางด้านล่างบริเวณปลายหัว หลายชนิดปล่อยกลิ่นเหม็นได้และเป็นศัตรูพืช
พวกมันมีการเคลื่อนที่หลายรูปแบบเช่นเดิน,บิน,เดินบนน้ำ,ว่ายน้ำ เป็นต้น
หลายสายพันธุ์ของมวนมีการปรับตัวให้มีการใช้ชีวิตอยู่ใต้น้ำเช่น แมงป่องน้ำ, จิงโจ้น้ำ, แมลงดา มวนที่อยู่ใต้น้ำส่วนใหญ่เป็นสัตว์กินเนื้อ พวกมันมีขาที่คล้ายใบพายทำให้พวกมันว่ายน้ำได้ดี ส่วนจิงโจ่น้ำที่สามารถเดินบนน้ำได้ก็เพราะพวกมันอาศัยแรงตึงผิวของน้ำและพวกมันเป็นมวนชนิดเดียวที่เคลื่อนที่ด้วยการเดินบนน้ำ
มวนส่วนใหญ่สามารถบินได้แต่เป็นแค่ระยะทางสั้นๆและบินได้ไม่นาน แต่ถ้าพวกมันบินในขณะที่มีลมพัดพวกมันก็สามารถร่อนได้นานและไกลกว่าเดิมได้
พวกมันเป็นลำดับที่ใหญ่ที่สุดของแมงและแมลงที่ยังไม่โตเต็มวัยที่มีชนิดมากกว่า 75,000 ชนิด เช่น ผีเสื้อมี 160,000 ชนิด, แมลงมี 100,000 ชนิด และแตนมี 100,000 ชนิด ซึ่งกลุ่มนี้มีความหลากหลายมากส่วนใหญ่มักจะอยู่บนและเป็นศัตรูพืชที่ร้ายกาจหลายชนิด แต่บางชนิดพบในแหล่งน้ำจืด เช่น จิงโจ้น้ำ, แมลงดา, แมลงดาสวน เป็นต้น
อาณาจักรหงสาวดี
อาณาจักรหงสาวดี (; , ; บางครั้งเรียก กรุงหงสาวดี หรืออย่างสั้น พะโค) เป็นอาณาจักรที่ปกครองพม่าตอนล่างตั้งแต่ พ.ศ. 1830 จนถึง พ.ศ. 2082 และระหว่าง พ.ศ. 2093 - 2095 เป็นอาณาจักรของผู้ที่พูดภาษามอญ ก่อตั้งในฐานะรามัญประเทศ (, ) โดยพระเจ้าฟ้ารั่วหรือมะกะโท หลังจากการล่มสลายของอาณาจักรพุกามใน พ.ศ. 1830 ในฐานะประเทศราชของอาณาจักรสุโขทัยและราชวงศ์หยวนของมองโกลที่ปกครองจีน อาณาจักรนี้เป็นอิสระจากสุโขทัยใน พ.ศ. 1873 แต่ยังมีความสัมพันธ์แบบหลวมๆกับศูนย์กลางอำนาจหลักในขณะนั้นคือ ที่ราบลุ่มแม่น้ำอิรวดี พะโค และเมาะตะมะ เมาะตะมะเกิดกบฏขึ้นใน พ.ศ. 1906 - 1931
การปกครองของพระเจ้าราชาธิราชใน พ.ศ. 1927 -1964 ได้รวมอาณาจักรของชาวมอญเข้าเป็นหนึ่งเดียวและประสบความสำเร็จในการต้านทานการรุกรานจากอาณาจักรอังวะ อาณาจักรของผู้ที่พูดภาษาพม่าจากทางเหนือ ในสงครามสี่สิบปี (พ.ศ. 1928 - 1967) และสามารถขยายตัวไปทางตะวันตกได้อาณาจักรยะไข่ ไว้ในอำนาจระหว่าง พ.ศ. 1956 - 1964 เมื่อสงครามสิ้นสุดลง ถือเป็นชัยชนะของอาณาจักรหงสาวดีในฐานะที่สามารถขัดขวางการสถาปนาจักรวรรดิพุกามอีกครั้งของอาณาจักรอังวะ หลังสงครามหงสาวดีได้ช่วยเหลือรัฐบรรณาการทางตอนใต้ของอังวะคือ อาณาจักรแปร และอาณาจักรตองอูในการก่อกบฏต่ออังวะ
หลังสงครามหงสาวดีเข้าสู่ยุคทองในขณะที่อาณาจักรอังวะตกต่ำลง ในราว พ.ศ. 1963 - 2073 หงสาวดีเป็นอาณาจักรที่มีอำนาจมากที่สุดในยุคหลังจักรวรรดิอังวะ ภายใต้การปกครองของกษัตริย์หลายพระองค์ เช่น พญารามที่ 1 พระนางเชงสอบู พระเจ้าธรรมเจดีย์ และพญารามที่ 2 อาณาจักรมีบทบาทสำคัญทางการค้าในบริเวณมหาสมุทรอินเดีย และเป็นศูนย์กลางของศาสนาพุทธนิกายเถรวาท และมีความสัมพันธ์ใกล้ชิดกับศรีลังกา
อาณาจักรค่อยๆอ่อนแอลงตั้งแต่ พ.ศ. 2077 ในการรุกรานของอาณาจักรตองอูจากพม่าตอนบน พระเจ้าสการะวุตพีไม่สามารถต่อต้านอาณาจักรตองอูที่นำโดยพระเจ้าตะเบ็งชะเวตี้และพระเจ้าบุเรงนอง ตองอูเข้ายึดครองหงสาวดีและที่ราบลุ่มแม่น้ำอิระวดีใน พ.ศ. 2081 - 2082 และเมาะตะมะใน พ.ศ. 2084 อาณาจักรนี้ฟื้นตัวขึ้นมาได้อีกครั้งใน พ.ศ. 2093 หลังจากพระเจ้าตะเบงชะเวตี้สิ้นพระชนม์ แต่มีอำนาจปกครองเพียงแค่เมืองหงสาวดี ก่อนถูกพระเจ้าบุเรงนองปราบได้อย่างรวดเร็วในเดือนมีนาคม พ.ศ. 2094
แม้ว่ากษัตริย์ในราชวงศ์ตองอูจะปกครองพม่าตอนล่างจนถึงพุทธศตวรรษที่ 23 แต่ยุคทองของอาณาจักรหงสาวดียังเป็นที่จดจำของชาวมอญในพม่าตอนล่าง ปี พ.ศ. 2283 ได้มีการก่อกบฎต่อต้านราชวงศ์ตองอูที่อ่อนแอและก่อตั้งอาณาจักรหงสาวดีใหม่
สาขาวิชาศิลปศาสตร์ มหาวิทยาลัยสุโขทัยธรรมาธิราช
สาขาวิชาศิลปศาสตร์ มหาวิทยาลัยสุโขทัยธรรมธิราช เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
สาขาวิชาศิลปศาสตร์ แรกเริ่มก่อตั้งขึ้นเมื่อ 7 กุมภาพันธ์ พ.ศ. 2522 ซึ่งมหาวิทยาลัยสุโขทัยธรรมาธิราช เป็นมหาวิทยาลัยเปิดที่ยึดหลักการการศึกษาตลอดชีวิต มุ่งพัฒนาคุณภาพของประชาชนทั่วไป เพิ่มความรู้แก่ประกอบอาชีพ และขยายโอกาสแก่ผู้สำเร็จการศึกษาชั้นมัธยมศึกษา เพื่อสนองตอบความต้องการด้านวิชาการอันหลากหลายของบุคคลและสังคม มหาวิทยาลัยสุโขทัยธรรมาธิราช จึงเปิดสอนสาขาวิชาต่างๆ จำนวน 12 สาขาวิชา เพื่อให้การศึกษาต่อเนื่องในระดับปริญญาตรี และประกาศนียบัตร ทั้งนี้ มหาวิทยาลัยมีหลักการว่า บัณฑิตทุกคนของมหาวิทยาลัย ไม่ว่าจะเป็นบัณฑิตของสาขาวิชาใด พึงมีความรู้พื้นฐานที่จำเป็นต่อการเข้าใจสังคม และการเปลี่ยนแปลงต่างๆ ที่เกิดขึ้นตลอดเวลา เพื่อที่จะสามารถดำรงตนได้อย่างมีประสิทธิภาพ มีความรับผิดชอบต่อส่วนรวม และตระหนักในคุณค่าของวัฒนธรรมควบคู่ไปกับการพัฒนาจิตใจ และความเป็นอยู่ ดังนั้น มหาวิทยาลัยจึงได้มอบหมายให้สาขาวิชาศิลปศาสตร์รับผิดชอบการเปิดสอนชุดวิชาในหมวดศึกษาทั่วไป ด้านภาษาศาสตร์ สังคมศาสตร์ มนุษยศาสตร์ ไทยศึกษา วิทยาศาสตร์ และคณิตศาสตร์ ให้แก่นักศึกษาในทุกสาขาวิชาของมหาวิทยาลัย
นอกจากนี้ สาขาวิชาศิลปศาสตร์ยังได้เปิดสอนชุดวิชาต่างๆ เพื่อให้บริการแก่สาขาวิชาอื่น และเปิดสอนในระดับประกาศนียบัตร ปริญญาตรี  ปริญญาโท และปริญญาเอก เพื่อเป็นบริการทางวิชาการแก่ประชาชน  และผู้สนใจทั่วไป โดยใช้หลักการให้การศึกษาแบบบูรณาการเพื่อประโยชน์ในการดำเนินชีวิตอย่างสมบูรณ์ และประกอบอาชีพอย่างมีประสิทธิภาพ
อาณาจักรหงสาวดีใหม่
อาณาจักรหงสาวดีใหม่ () เป็นอาณาจักรที่ปกครองพม่าตอนล่าง และบางส่วนของพม่าตอนบน ระหว่าง พ.ศ. 2283 - 2300 อาณาจักรเกิดจากการก่อกบฏของชาวมอญ ต่อต้านราชวงศ์ตองอูของพม่าที่ปกครองอังวะ กลุ่มกบฎประสบความสำเร็จในการฟื้นฟูอาณาจักรหงสาวดีของชาวมอญ ที่เคยปกครองพม่าตอนล่างระหว่าง พ.ศ. 1830 - 2082 โดยได้รับการสนับสนุนจากฝรั่งเศส อาณาจักรที่เกิดใหม่พยายามขยายอำนาจไปทางเหนือ ในเดือนมีนาคม พ.ศ. 2294 เข้ายึดครองอังวะและล้มการปกครองของราชวงศ์ตองอูที่ยาวนาน 266 ปีลง
ราชวงศ์ใหม่ที่เรียก ราชวงศ์คองบอง นำโดย พระเจ้าอลองพญา เรืองอำนาจในพม่าตอนบน และท้าทายต่อกองทัพทางใต้ หลังจากการรุกรานภาคเหนือของหงสาวดีพ่ายแพ้ใน พ.ศ. 2297 หงสาวดีได้ประหารเชื้อพระวงศ์อังวะทั้งหมด และแสดงความเป็นชนทางใต้ต่อต้านอลองพญา ใน พ.ศ. 2298 อลองพญารุกรานพม่าตอนล่าง เข้ายึดที่ราบลุ่มแม่น้ำอิระวดี ท่าเรือของฝรั่งเศสที่สิเรียม และยึดพะโคได้ในที่สุดเมื่อเดือนพฤษภาคม พ.ศ. 2300
การล่มสลายของอาณาจักรหงสาวดีใหม่เป็นการสิ้นสุดเอกราชและอำนาจของชาวมอญที่เคยมีมาหลายร้อยปีในพม่าตอนล่าง กองทัพของราชวงศ์คองบองกดดันให้ชาวมอญต้องอพยพไปยังสยาม ในช่วงต้นพุทธศตวรรษที่ 24 การแต่งงานข้ามกลุ่มชาติพันธุ์ และการอพยพของชาวพม่าจากทางเหนือ ทำให้ชาวมอญกลายเป็นชนกลุ่มน้อย
การกบฏทางใต้เป็นปัญหาใหญ่ในช่วงปลายราชวงศ์ตองอู กษัตริย์ที่อ่อนแอไม่สามารถปราบปรามการก่อกบฏที่แม่น้ำชินด์วินในมณีปุระ ที่เริ่มใน พ.ศ. 2267 ตามมาด้วยการก่อกบฏในล้านนาตั้งแต่ พ.ศ. 2270 ข้าหลวงอังวะที่พะโคถูกสังหารเมื่อ 29 พฤศจิกายน พ.ศ. 2283 โดยกลุ่มผู้นำในท้องถิ่น กลุ่มผู้นำดังกล่าวได้เลือกชาวมอญที่พูดภาษาพม่าได้คือสมิงทอพุทธเกติ ขึ้นเป็นกษัตริย์แห่งหงสาวดีเมื่อ 8 ธันวาคม พ.ศ. 2283
ใน พ.ศ. 2285 กองทัพหงสาวดีเริ่มยกทัพขึ้นไปตามแม่น้ำอิระวดีไปจนถึงอังวะ ใน พ.ศ. 2288 หงสาวดียึดครองพื้นที่พม่าตอนล่างได้ทั้งหมดและยึดตองอูและแปรในพม่าตอนบนไว้ได้ (อาณาจักรใหม่ไม่ได้ควบคุมแนวชายฝั่งของเทือกเขาตะนาวศรี เมาะตะมะและทวายที่อยู่ภายใต้การปกครองของสยาม)
พญาทะละขึ้นเป็นกษัตริย์ต่อจากสมิงทอพุทธเกติใน พ.ศ. 2290 และสามารถยึดพม่าตอนบนได้ใน พ.ศ. 2294 บุกเข้ายึดอังวะได้ในเดือนมีนาคม พ.ศ. 2294 เชื้อพระวงศ์อังวะถูกจับไปพะโค ความผิดพลาดอย่างยิ่งของหงสาวดีคือรีบยกทัพกลับพะโคหลังจากได้ชัยชนะ ทิ้งเพียงสามกองทัพไว้ต่อต้านการลุกฮือของพม่า
ในเดือนมีนาคม พ.ศ. 2294 หัวหน้าหมู่บ้านชเวโบชื่อ อองไชยะ ได้ก่อตั้งราชวงศ์คองบอง และสถาปนาตนเองเป็นพระเจ้าอลองพญาเพื่อต่อสู้กับมอญ พระเจ้าอลองพญารวบรวมพม่าภาคเหนือทั้งหมดได้ในเดือนธันวาคม พ.ศ. 2295 และตั้งเมืองหลวงทางตอนเหนือของอังวะ ในเดือนมีนาคม พ.ศ. 2296 พญาทะละยกทัพไปปราบพม่าภาคเหนือ แต่เป็นฝ่ายแพ้และสูญเสียอย่างมาก หลังจากพ่ายแพ้กษัตริย์มอญได้ใช้นโยบายป้องกันตนเองและแสดงความเป็นมอญทางใต้ เชื้อพระวงศ์อังวะถูกประหารชีวิตทั้งหมดรวมทั้งกษัตริย์ตองอูองค์สุดท้าย บังคับให้ชาวพม่าทางใต้แต่งกายแบบชาวมอญ
ใน พ.ศ. 2298 พระเจ้าอลองพญาได้เคลื่อนทัพมาสู่ที่ราบลุ่มแม่น้ำอิระวดีในเดือนเมษายนและย่างกุ้งในเดือนพฤษภาคม สิเรียมเมืองท่าที่ปกครองโดยฝรั่งเศสถูกยึดในเดือนกรกฎาคม พ.ศ. 2299 เมื่อการช่วยเหลือของฝรั่งเศสถูกตัดขาด พะโคจึงถูกตีแตกเมื่อ 6 พฤษภาคม พ.ศ. 2300
การล่มสลายของอาณาจักรนี้เป็นการสิ้นสุดเอกราชและอำนาจของชาวมอญที่เคยมีมาหลายร้อยปีในพม่าตอนล่าง กองทัพของราชวงศ์คองบองกดดันให้ชาวมอญต้องอพยพไปยังสยาม ในช่วงต้นพุทธศตวรรษที่ 24 การแต่งงานข้ามกลุ่มชาติพันธุ์ และครอบครัวชาวพม่าจากภาคเหนือเริ่มอพยพลงมาบริเวณสามเหลี่ยมปากแม่น้ำอิรวดี ทำให้ชาวมอญกลายเป็นชนกลุ่มน้อย
สินเชื่อบุคคล
คำว่า"สินเชื่อส่วนบุคคล" สามารถหมายถึง